Publication: Magyar Közlöny
Issue: MK-2003-84 (Year: 2003, Number: 84)
Era: 1990-2004
Section: a 121/1997. (VII. 17.) Korm. rendelethez]
Paragraph Index: 2700

b) a sósavból a víz leválasztására szolgáló berendezés, amely nyomán a víz és a tömény sósav megfelelõ helyeken visszavezethetõ a folyamatba. B.5.6.6. Gyorsan reagáló ioncserélõ gyanták/adszorbensek (ioncsere) Az ioncserélõ eljárást használó uránizotóp szétválasztási eljáráshoz speciálisan tervezett vagy gyártott, gyorsan reagáló ioncserélõ gyanták vagy adszorbensek, beleértve a porózus makrohálós gyantákat és/vagy hártyás szerkezeteket, amelyekben az aktív molekulacsoportok csak a hordozóként szereplõ inaktív porózus vivõanyag és más megfelelõ formájú kompozit anyag — ideértve a részecskéket és rostokat — felületének bevonataként vannak jelen. Ezeknek az ioncserélõ adszorbenseknek az átmérõje 0,2 mm vagy kisebb, és kémiailag ellent kell állniuk a tömény sósavas oldatok okozta korróziónak és fizikailag elég erõsnek kell lenniük, hogy ne málljanak szét az ioncserélõ tornyokban. A gyantákat/adszorbenseket speciálisan tervezték, hogy gyors uránizotóp cserélõdéskinetikát érjenek el (cserélõdési arány felezési ideje kisebb mint 10 másodperc), továbbá 100 ˚C és 200 ˚C közötti hõmérsékleten képesek mûködni. B.5.6.7. Ioncserélõ oszlopok (ioncsere) Az ioncserés urándúsítási eljáráshoz speciálisan tervezett vagy gyártott hengeres oszlopok, melyeknek az átmérõje nagyobb mint 1000 mm, és amelyek az ioncserélõ gyanták/adszorbensek rétegeinek borítására és megtartására szolgálnak. Ezek a tornyok a tömény sósavas oldatok okozta korróziónak ellenálló anyagokból (mint például titán vagy fluorkarbon mûanyagok) készültek vagy azzal vannak borítva, továbbá 100 ˚C és 200 ˚C közötti hõmérséklet-tartományban és 0,7 MPa nyomás felett képesek üzemelni. B.5.6.8. Visszafolyásos ioncserélõ rendszerek (ioncsere)

Source: https://magyarkozlony.hu/hivatalos-lapok/450ef434ed2b7bf5594fea0c1d0c1717b1001b19/dokumentumok/dfed65690d5a6f764105c959d9507eaa40a77e79/letoltes